ขอสอบถามครับ คือมี พสพ.กับแฟนช่วงกลางคืน และอีกวันช่วงบ่ายๆก็พาแฟนไปซื้อยาคุมมากิน (กินตรงเวลาครับ)7 วันต่อมา (อยู่ในช่วงต้นเดือนต่อมา) ก็มีเลือดออกไม่น้อย แต่ก้อไม่เยอะเกินไปพอๆกับ ปจด.เลย อย่างงี้เรียกว่า ปจด.รึป่าวครับ รบกวนด้วยครับปล. ตอนมี พสพ.ใส่ถุงครับ
สวัสดีค่ะ การใช้ถุงยางอนามัย จะมีโอกาสตั้งครรภ์ได้ตั้งแต่ 2%-18% แต่หากได้ทานยาคุมฉุกเฉินไป โดยทานหลังจากมีเพศสัมพันธ์ไม่เกิน 12 ชั่วโมง ยาคุมฉุกเฉินจะช่วยป้องกันการตั้งครรภ์ได้ประมาณ 95% แต่หากทานในช่วง 12-24 ชั่วโมงหลังจากมีเพศสัมพันธ์ จะช่วยป้องกันการตั้งครรภ์ได้ประมาณ 85%นอกจากนี้ หากเป็นชนิดที่ 1 แผงมี 2 เม็ด ต้องไม่ลืมทานเม็ดที่ 2 หลังจากทานเม็ดแรกไปแล้ว 12 ชั่วโมงด้วยค่ะ ยาคุมฉุกเฉินจึงจะสามารถออกฤทธิ์ได้เต็มประสิทธิภาพหลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ โดยอาจออกได้นานตั้งแต่ 1-4 วัน ซึ่งถือเป็นเลือดที่เป็นผลจากยา ไม่ไใช่ประจำเดือนจริงๆดังนั้นหากเลือดที่ออกมา ไม่ได้อยู่ในช่วงวันเวลาที่ประจำเดือนควรจะมา เลือดดังกล่าวก็ถือเป็นเลือดจากผลข้างเคียงของยา ไม่ใช่ประจำเดือน ส่วนประจำเดือนจริงๆ นั้น ก็จะมาในช่วงเวลาเดิม หรืออาจมาช้ากว่าปกติได้